Barškėtis
55°04′35″š. pl. 26°11′05″r. ilg.﻿ / ﻿55.0763°š. pl. 26.1848°r. ilg.﻿ / 55.0763; 26.1848 Barškėtis – ežeras rytų Lietuvoje, Švenčionių rajone, apie 3,5 km į rytus nuo Naujo Strūnaičio. Ežero ilgis iš šiaurės į pietus – 0,15 km, plotis – iki 0,14 km. Altitudė 187,6 m. Krantai užpelkėję, dugnas – durpinis. Pakrantės ištisai apaugę mišku. Vakaruose išteka upeliukas link čia pat tekančios Strūnos (Neries intako Stračios baseinas). Kiek atokiau į šiaurę įsikūręs Kavalčiukų, į pietryčius – Dvilonių, kaimai.